Source: http://www.finlex.fi/fi/laki/alkup/1991/19910161
Timestamp: 2019-11-22 17:56:00+00:00
Document Index: 19123697

Matched Legal Cases: ['§ 17', '§ 5', '§6', '§9', '§10', '§11', '§13', '§14', '§ 20', '§ 24', '§29', '§ 31', '§34', '§35', '§37', '§42', '§44', '§49', '§51', '§52']

Asetus terveydenhuolto-oppilaitoksista annetun… 161/1991 - Säädökset alkuperäisinä - FINLEX ®
Olet tässä: Finlex › Lainsäädäntö › Säädökset alkuperäisinä › 1991 › 161/1991
kumotaan terveydenhuolto-oppilaitoksista 30 päivänä huhtikuuta 1987 annetun asetuksen (501/87) 1§:n 3 momentti, 7§:n 3 momentti, 15§:n 2 momentti, 26§:n 4 momentti, 34§:n 6 momentti, 40§:n 2 momentti, 41§:n 3 momentti, 45§:n 3 momentti, 51§:n 2 momentti ja 53§,
näistä 34§:n 6 momentti sellaisena kuin se on 14 päivänä heinäkuuta 1989 annetussa asetuksessa (690/89), sekä
muutetaan 3§:n 4 momentti, 5§:n 1 momentti, 6§, 9§:n 1 momentti, 10§, 11§:n 1 ja 3 momentti, 13§, 14§:n 3 momentti, 20§, 23§:n 3 momentti, 24§:n 1 ja 2 momentti, 29§:n 4 momentti, 31§, 34§:n 1 momentti, 35§:n 1 ja 2 sekä 5 ja 6 momentti, 37§:n 6 kohta, 42§:n 1 ja 3 momentti, 44§, 49§:n 1 momentti, 51§:n 1 momentin 2 kohta ja 52§,
sellaisina kuin niistä ovat 6 ja 10§ osittain muutettuina 15 päivänä kesäkuuta 1990 annetulla asetuksella (577/90), 24§:n 1 momentti 24 päivänä heinäkuuta 1987 annetussa asetuksessa (690/87), 35§:n 5 ja 6 momentti ja 52§ 17 päivänä kesäkuuta 1988 annetussa asetuksessa (556/88) ja 49§:n 1 momentti mainitussa 14 päivänä heinäkuuta 1989 annetussa asetuksessa, seuraavasti:
Valtion ja yksityisen terveydenhuolto-oppilaitoksen ylläpitäjä valitsee johtokuntaan vähintään viisi jäsentä ja kullekin heistä henkilökohtaisen varajäsenen enintään neljäksi vuodeksi kerrallaan. Ylläpitäjä nimeää valituista johtokunnan puheenjohtajan ja varapuheenjohtajan.
Jollei oppilaitokseen ole perustettu apulaisrehtorin virkaa tai tointa, oppilaitokseen voidaan valita virassa tai toimessa olevien opettajien keskuudesta enintään neljäksi vuodeksi kerrallaan apulaisrehtori, joka rehtorin alaisena hoitaa osan rehtorin tehtävistä. Jos oppilaitoksessa on apulaisrehtori, hän toimii myös rehtorin sijaisena.
Apulaisrehtorin ja vararehtorin määrää johtokunta. Ennen opettajan määräämistä apulaisrehtoriksi tai vararehtoriksi on opettajakunnalle varattava tilaisuus tulla kuulluksi. Apulaisrehtorille ja vararehtorille annettu määräys voidaan peruuttaa, kun siihen on syytä.
Valtion terveydenhuolto-oppilaitoksessa voi olla rehtorin ja apulaisrehtorin virat sekä lehtorin virkoja. Lisäksi oppilaitoksessa voi olla virkasuhteisia tuntiopettajia sekä tarpeellisia muita virkoja, tilapäisiä virkamiehiä ja työsopimussuhteista henkilökuntaa.
Kunnallisessa oppilaitoksessa voi olla rehtorin ja apulaisrehtorin virat sekä lehtorin virkoja. Lisäksi oppilaitoksessa voi olla virkasuhteisia tuntiopettajia sekä tarpeellisia muita virkoja, tilapäisiä viranhaltijoita ja työsopimussuhteista henkilökuntaa.
Yksityisessä oppilaitoksessa voi olla rehtorin ja apulaisrehtorin toimet sekä lehtorin toimia. Lisäksi oppilaitoksessa voi olla tuntiopettajia ja muuta tarpeellista työsopimussuhteista henkilökuntaa
Erityisenä kelpoisuusvaatimuksena rehtorin ja apulaisrehtorin virkaan tai toimeen vaaditaan terveydenhuolto-oppilaitoksen lehtorin (ammatilliset aineet) kelpoisuus. Valtion hammasteknikko-opiston rehtorin virkaan vaaditaan hammaslääketieteen lisensiaatin tutkinto tai 2 momentin 5 kohdassa tarkoitetun lehtorin kelpoisuus. Lisäksi rehtorilta ja apulaisrehtorilta vaaditaan, että hän on toiminut terveydenhuolto-oppilaitoksen päätoimisena opettajana vähintään kolme vuotta. Rehtorin viran tai toimen haltijalta vaaditaan myös, että hän on suorittanut ammattikasvatushallinnon tutkinnon.
Valtion oppilaitoksen apulaisrehtorin, lehtorin ja aikuiskoulutusosaston johtajan sekä muut virkamiehet nimittää ja muun henkilökunnan ottaa oppilaitoksen johtokunta hankittuaan opettajakunnan lausunnon opettajan tehtävää hakeneiden kelpoisuudesta ja sopivuudesta.
Valtion oppilaitoksen rehtorille myöntää virkavapautta johtokunta. Apulaisrehtorille, lehtorille ja aikuiskoulutusosaston johtajalle myöntää virkavapautta rehtori. Yli kolme kuukautta kestävän harkinnanvaraisen virkavapauden apulaisrehtorille, lehtorille ja aikuiskoulutusosaston johtajalle myöntää kuitenkin johtokunta.
Viransijaisen valtion oppilaitokseen ottaa se, joka myöntää virasta virkavapauden. Apulaisrehtorin, lehtorin ja aikuiskoulutusosaston johtajan viransijaisen yli kolmeksi kuukaudeksi ottaa kuitenkin johtokunta.
Valtion terveydenhuolto-oppilaitoksen kiinteistöä, huoneistoa tai irtaimistoa saadaan korvauksetta tai kohtuullisesta korvauksesta käyttää muihin kuin oppilaitoksen omiin tarpeisiin, mikäli siitä ei aiheudu sanottavaa haittaa oppilaitoksen toiminnalle. Asiasta päättää johtokunta, jollei johtosäännössä ole toisin määrätty.
3§ 5§6§9§10§11§13§14§ 20§ - Oppikirjat hyväksyy ammattikasvatushallitus.23§ 24§29§ 31§34§35§37§42§44§49§51§52§